Университет по хранителни технологии
Университетът по хранителни технологии е висше училище в гр. Пловдив.

Основан е с Указ № 230 на Президиума на Народното събрание от 10 юли 1953 г. като Висш институт по хранително-вкусова промишленост (ВИХВП). С решение на XXXIX народно събрание от 23 януари 2003 г. ВИХВП е преобразуван в Университет по хранителни технологии.

В него се обучават кадри за хранителната и биотехнологичната промишленост. Има редовна акредитация от Националната агенция по оценяване и акредитация към МС съгласно Удостоверение за институционална акредитация №4/03.05.2001 г., подновена на 13 април 2006 г.с оценка „много добра“ и през 2011 г.

Днес университетът разполага с 3 факултета: Технологичен факултет, Технически факултет и Стопански факултет. Притежава богата техническа библиотека, спортен комплекс и собствени общежития с над 1000 легла.

Външни препратки 
 Официален уебсайт
 Катедра „Автоматика, информационна и управляваща техника“, Технически факултет, УХТ
 Център по езиково обучение, Департамент по езиково обучение, физическо възпитание и спорт, УХТ

 
Основани в България през 1953 година
Сталинистка архитектура в Пловдив